<classify> Nora Damian Dar es Salaam WAKATI vifo kutokana na maambukizi ya virusi vya coronanchini China vikiongezeka na kufikia 106, inasadikika kuwa mtu mmoja mwenyedalili za virusi hivyo amepatikana Kenya. Hadi kufikia juzi, vifo vilivyoripotiwa vilikuwa106, huku idadi ya watu waliokumbwa na ugonjwa huo ikiongezeka na kufikia 4,515wakiwamo 976 ambao hali zao ni mbaya. Taarifa za jana zinaonyesha mwanafunzi mwenyedalili za virusi hivyo aliyekuwa akitokea mjini Guangzhou nchini China, alipofikaUwanja wa Ndege wa Jomo Kenyatta alipelekwa hospitali baada ya uchunguzi waawali katika kituo cha afya kilichopo uwanjani hapo. Juzi Serikalikupitia Wizara ya Afya, Maendeleo ya Jamii, Jinsia Wazee na Watoto, ilisemainafuatilia mlipuko huo tangu ulipoanza China na kusambaa katika mataifamengine. Taarifailiyotolewa na Wizara ya Afya ilisema hakuna mwathirika wa virusi vya coronanchini, lakini ikatahadharisha kutokana na mahusiano ya kijamii na kibiasharayaliyopo kati ya Tanzania na Bara la Asia, kuna hatari ya kuingia. Serikalipia ilitoa tahadhari kwa Watanzania wanaosafiri kuelekea China, Thailand,Japan, Marekani na Korea Kusini nchi ambazo zimeripotiwa kuwapo maambukizi hayo. Tahadhari pia imetolewa kwa wanaopokea wagenikutoka nchi hizo. Virusihivyo vilianza kusambaa mwishoni mwa mwezi uliopita katika Jiji la Wuhanlililopo Jimbo la Hubei nchini China na kwa sasa vimesambaa takribani majimboyote nchini humo ingawa kwa viwango tofauti. UBALOZIWA TANZANIA CHINA Taarifa ya Ubalozi wa Tanzania China, inaonyeshahadi sasa hakuna Mtanzania aliyepata maambukizi ya virusi hivyo China na nchinyingine zilizopo katika eneo la uwakilishi la ubalozi wa Tanzania kituo chaBeijing. Kwa mujibu wa taarifa hiyo, Serikali ya Chinaimechukua hatua mbalimbali kudhibiti maambukizi ya virusi hivyo sambamba nakutoa kipaumbele katika suala la uwazi, kuujulisha umma kuchukua tahadhari,kudhibiti, kuzuia maambukizi na kutoa tiba ya ugonjwa huo. Ubalozi umewashauri Watanzania waendelee kuwa nautulivu na kuondoa hofu, wazingatie maelekezo ya Serikali katika kuchukuatahadhari muhimu za kujikinga na maambukizi ya virusi hivyo. Ubalozi umekuwa ukifanya mawasiliano ya karibu naSerikali ya Jamhuri ya Watu wa China kuhusu maendeleo ya ugonjwa wa corona. Ubalozi ungependa kuwajulisha kwamba Serikali yaChina imetuhakikishia ina uwezo wa kudhibiti na kutibu virusi hivyo, hasakutokana na uzoefu wake na utaalamu wa kutibu magonjwa ya milipuko, hususan Sarsna ebola, ilieleza sehemu ya taarifa hiyo. Aidha ubalozi uliwasihi Watanzania kuwasilianaharaka na ubalozi au mamlaka za vyuo, jimbo au jiji pale itakapojitokezachangamoto ya aina yoyote. WANAFUNZIWA TANZANIA WAJIFUNGIA Akizungumza na MTANZANIA, Mwenyekiti wa Jumuiya yaWatanzania wanaosoma katika mji wa Wuhan, Jacob Julius, alisema hadi sasahakuna Mtanzania yeyote aliyedhurika. Kimsingi hakuna Mtanzania ambaye amepata tatizola kuugua na tunamshukuru Mungu kwa hilo. Tahadhari tunayopewa ni kutojichanganya na watu,tunashauriwa kukaa ndani muda wote na kama mtu anataka kwenda nje basi awe nasababu ya msingi na anashauriwa kuvaa mask pia. Tumeambiwa tuepuke sehemu za mikusanyiko, lakinikipindi hiki hakuna mwingiliano kwa sababu kuna baridi... tuko ndanitumejifungia, alisema Julius. Alisema kwa takwimu za juzi, Watanzania wanaosomakatika mji huo ni 436. Wanafunzi wengi ni private, kupata takwimu zaoni ngumu kwa sababu wengine wakija huwa hawaendi ubalozini, alisema Julius. Mmoja wa wanafunzi wanaosoma katika Jiji laJiangxi ambaye kwa sasa yuko likizo, aliliambia MTANZANIA kuwa wameongezewamuda kwa wiki mbili. Likizo ilikuwa iishe tarehe 31, lakini tumetumiwaujumbe wamesogeza mbele tarehe ya kufungua shule, na wamesema kama haliitaendelea kuwa mbaya, ikibidi tutasoma na kufanya mitihani kupitia online,alisema mwanafunzi huyo. WUHAN CHINIYA UANGALIZI Jiji la Wuhan ambako ndiko chimbuko la virusihivyo, limewekwa chini ya uangalizi maalumu hadi Serikali ya Chinaitakapojiridhisha kwa lengo la kudhibiti kusambaa zaidi kwa maambukizi ya virusihivyo. AidhaChina imetoa mwongozo wenye vipengele sita kwa raia wa kigeni kuepukakuathiriwa na virusi hivyo. Kwa mujibu wa mwongozo huo, raia wote wa kigeniwametakiwa wawe na subira na waendelee kukaa mahali walipo. Kwamba kama itatokea haja ya kuwaondoa, watu wotewatakaohusika katika mpango huo, lazima wawekwe kwenye karantini maalumu kwasiku 14. Muda huo unatosha kujiridhisha kuwa hawajapatamaambukizi ya virusi. Baada ya muda huo, kama bado kutakuwa na hitajio lakuondolewa, itawasilishwa taarifa kupitia mamlaka za Serikali ya China kwaajili ya kuridhia, inasomeka sehemu ya mwongozo huo. Pia Serikali hairuhusu ndege za kukodi kutua Wuhanwala usafiri wowote wa umma. Aidha Serikali ya China hairuhusu kuwahamishiaraia wa kigeni katika miji mingine kwa lengo la kuendelea kudhibiti maambukiziya virusi hivyo. Kuhusu wanafunzi ambao Visa zao zinamalizikawakiwa hawajaondoka China, mwongozo unaelekeza yafanyike mawasiliano na vyuovikuu husika, Wizara ya Elimu au mamlaka za uhamiaji ili kupata suluhu. Pia tarehe za kufungua vyuo vikuu vya Wuhanzimesogezwa mbele, hivyo wanafunzi waliosafiri nje ya mji huo wataendeleakubakia maeneo waliko hadi Serikali itakaporuhusu. Changamoto zozote zitakazojitokeza kwa wanafunzi, wanawezakuwasiliana na mamlaka za Serikali ya Jimbo la Hubei kwa uratibu wa misaada aumahitaji yoyote. KENYA YATOATAHADHARI Jana Kenya ilitahadharisha raia wakekutokwenda mji wa Wuhan nchini China hadi mlipuko wa virusi hivyoutakapodhibitiwa. Wizara ya Mambo ya Nje ya nchi hiyoilisema ilikuwa na mawasiliano na raia wake waliokwama katika mji wa Wuhan,ambao ni kitovu cha mlipuko wa virusi hivyo. Ubalozi unafahamu kuwa kuna raiawa Kenya 85 mjini Wuhan ambao wamesajiliwa ubalozini, hivyo unafuatilia kwakaribu hali hiyo, wizara ilieleza kwenye taarifa yake. Wakitoa maoni kwenye mtandao waTwitter, Wakenya waliokwama mjini Wuhan walitoa wito kwa Serikali iwaondoe katikamji huo. Ni masikitiko tu kwa nchi yetu.Wiki ya pili sasa kwenye mji huu na hakuna lolote linalofanyika, aliandika CorneliusMulili kwenye ukurasa wa Twitter. Hali hapa ni mbaya. Ilichofanya Serikaliyetu ni kutoa taarifa kwa vyombo vya habari pekee. Sitaki kuelezatunachokipitia hapa kimwili na kiakili, alieleza Rono Kipkorir. Tahadhari ya kusafiri imekuja sikuchache baada ya maofisa nchini Ivory Coast kubaini mgonjwa aliyekuwa na dalilizinazofanana na mtu mwenye virusi vya corona. Hata hivyo haijathibitishwa kamamgonjwa huyo ana virusi hivyo. Kenya ina moja kati ya viwanjavilivyo na pilikapilika nyingi barani Afrika na imeongeza umakini katikauangalizi wake. Inawapima abiria wote kutoka China. VIRUSIVYA CORONA Virusi hivyo vipya vinatajwakuathiri zaidi wanyama. Virusi hivyo vinasababisha matatizoya kupumua. Dalili zake zinasemekana kuwa nihoma, kikohozi kikavu, kisha baada ya wiki moja mwathirika anakuwa na matatizoya kupumua na kuhitaji matibabu kwa haraka. Virusi hivyo vipya vinafananishwa navile vya Sars, ambavyo vilisababisha vifo vya mamia ya watu mwaka 2003. Hadi kufikia sasa, hakuna tibamaalumu au chanjo dhidi ya virusi hivyo. Hata hivyo Mkurugenzi Mkuu waShirika la Afya Duniani WHO, Tedros Ghebreyesus, alisema ana imani China inauwezo wa kudhibiti kusambaa kwa virusi hivyo.  <topic>: KITAIFA 